Thierry Gueorgiou

Thierry Gueorgiou (s. 30. maaliskuuta 1979) on ranskalainen 14-kertainen suunnistuksen maailmanmestari. Gueorgiou asuu Ruotsissa avopuolisonsa Annika Billstamin kanssa. Hän edusti joensuulaista Kalevan Rastia vuosina 2000–2017. Gueorgiou on voittanut suunnistuksen maailmanmestaruuskilpailuissa keskimatkan kahdeksan kertaa (2003, 2004, 2005, 2007, 2008, 2009, 2011 ja 2017) sekä sprintin vuonna 2007, pitkän matkan vuosina 2011, 2013, 2014 ja 2015 sekä viestin vuonna 2011. Lisäksi hän on voittanut keskimatkan Euroopan-mestaruuden kolme kertaa (2004, 2006 ja 2008). Jukolan viestin hän on voittanut Kalevan Rastin joukkueessa vuosina 2004, 2005, 2007, 2013 ja 2014 sekä Tiomilan vuosina 2010, 2011, 2013 ja 2014. Tämä tekee hänestä yhden lajin menestyneimmistä urheilijoista. Gueorgioun meriitteihin kuuluvat myös suunnistuksen maailmancupin kokonaiskilpailun voitot vuosina 2006 ja 2007. Maailmancupin osakilpailuvoittoja hänellä on yhteensä 18. Gueorgiou on ollut ajoittain ylivoimainen varsinkin keskimatkalla, esimerkkinä mainittakoon vuoden 2003 Sveitsin MM-kisojen keskimatkalla hänen voittomarginaalinsa toiseksi tulleeseen oli jopa 2,5 minuuttia. Guergiou on kotoisin Saint- Étiennestä. Hän aloitti suunnistuksen nelivuotiaana. Teini-ikäisenä hän harrasti suunnistuksen lisäksi maastohiihtoa ja käsipalloa mutta keskittyi sen jälkeen pelkästään suunnistukseen. Hän on suorittanut biologian maisterin tutkinnon yliopistossa. Guergioun isä on toiminut Ranskan suunnistuksen päävalmentajana. Hänen äitinsä toimi opettajana ja kuoli haimasyöpään vuonna 1998. Guergiou sai lapsen vuonna 2017. Gueorgiou lopetti uransa vuonna 2017. Sen jälkeen hän toimi Ruotsin suunnistusmaajoukkueen valmentajana. Vuodesta 2021 hän on Suomen suunnistusmaajoukkueen päävalmentaja. == Saavutukset == === MM-kilpailut === *1997 50. keskimatkalla ja 12. viestissä *1999 24. keskimatkalla ja 12. viestissä *2001 12. sprintissä, 18. keskimatkalla ja 11. viestissä *2003 pronssia sprintissä, kultaa keskimatkalla ja 14. viestissä *2004 viides sprintissä, kultaa keskimatkalla ja 7. viestissä *2005 kultaa keskimatkalla, 7. pitkällä matkalla ja hopeaa viestissä *2006 neljäs keskimatkalla, 8. pitkällä matkalla ja 11. viestissä *2007 kultaa sprintissä ja keskimatkalla, 6. viestissä *2008 viides sprintissä, kultaa keskimatkalla ja hylkäys viestissä *2009 kultaa keskimatkalla, hopeaa pitkällä matkalla, 25. viestissä *2010 pronssia keskimatkalla ja pitkällä matkalla, 8. viestissä *2011 kultaa pitkällä matkalla, keskimatkalla ja viestissä *2012 neljäs keskimatkalla ja viides viestissä *2013 hopeaa keskimatkalla ja kultaa pitkällä matkalla *2014 kultaa pitkällä matkalla ja pronssia viestissä *2015 kultaa pitkällä matkalla *2017 kultaa keskimatkalla ja hopeaa viestissä === EM-kilpailut === *2000 41. keskimatkalla *2002 12. sprintissä, 8. keskimatkalla ja 9. viestissä *2004 kultaa keskimatkalla ja 13. pitkällä matkalla *2006 19. sprintissä, kultaa keskimatkalla ja hopeaa viestissä *2008 8. sprintissä, kultaa keskimatkalla ja neljäs viestissä *2010 11. keskimatkalla, hylkäys pitkällä matkalla, hopeaa viestissä === Avoimet PM- kilpailut === *2001 8. keskimatkalla ja 35. pitkällä matkalla *2009 hopeaa keskimatkalla, pronssia pitkällä matkalla ja sprintissä, neljäs viestissä === Nuorten MM-kilpailut === *1995 60. keskimatkalla ja 10. viestissä *1996 100. keskimatkalla ja 13. viestissä *1997 43. pitkällä matkalla ja 14. viestissä *1998 7. keskimatkalla, hopeaa pitkällä matkalla ja pronssia viestissä *1999 pronssia keskimatkalla, 8. pitkällä matkalla ja hopeaa viestissä === Maailmancup === *1998 kokonaiskilpailussa 52. *2000 kokonaiskilpailussa 19. *2002 kokonaiskilpailussa 16. *2004 kokonaiskilpailussa 9.; osakilpailuvoitot Roskilden ja Västeråsin keskimatkan kilpailuissa *2005 kokonaiskilpailussa toinen; voitto Aichin keskimatkalla *2006 kokonaiskilpailun voitto; neljä osakilpailuvoittoa *2007 kokonaiskilpailun voitto; kahdeksan osakilpailuvoittoa *2008 kokonaiskilpailussa toinen; kaksi osakilpailuvoittoa *2009 kokonaiskilpailussa toinen; voitto Miskolcin keskimatkalla *2010 kokonaiskilpailussa kolmas; kaksi osakilpailuvoittoa == Lähteet == == Aiheesta muualla == * Luokka:Ranskalaiset suunnistajat Luokka:Ranskalaiset urheiluvalmentajat Luokka:Vuonna 1979 syntyneet Luokka:Elävät henkilöt